cyanic-selkie/wikianc huggingface dataset:
Bad Hersfeld
Maantiede
Bad Hersfeld sijaitsee Hessenin koillisosassa Fuldan jokilaaksossa. Kaupungin lounaispuolella sijaitsee Vogelsbergin vuoristo, jonka ylin huippu kohoaa 773 metriä merenpinnan yläpuolelle. Luoteessa sijaitsee Knüllgebirgen vuoristo, jonka ylin huippu on 635 metriä merenpinnan yläpuolella. Koillisessa puolestaan sijaitsee Seulingswaldin vuoristo, jonka ylin huippu on 480 metriä merenpinnan yläpuolella. Sijainti jokilaaksossa vuoristojen ympäröimänä vaikuttaa merkittävästi kaupungin ilmastoon.
Talous ja liikenne
Kun Saksat jälleenyhdistyivät 1990 Bad Hersfeld muuttui valtakunnan rajan läheisyydessä sijaitsevasta kaupungista keskellä liittotasavaltaa sijaitsevaksi kaupungiksi, joten usea logistiikkayritys asettui sinne. Elektroniikkateollisuuden merkitys on niin ikään suuri. Alaa edustaa muun muassa Asteelflash Hersfeld GmbH. Bad-etuliite tarkoittaa kylpyläkaupunkia, joihin aikoinaan matkustettiin hakemaan apua sairauksiin ja vaivoihin. Myös 2000-luvulla Bad Hersfeldissä on useita terveydenhoitoalan toimijoita, kuten Klinikum Bad Hersfeld.
Keskinäisen talonpoikaisavun yhdistys
Vuonna 1984 yhdistys määritteli itselleen kaksi tavoitetta. Se katsoi tehtäväkseen maataloustuotannon tehostamisen ja lisäämisen ja sen kautta DDR:n maatalousomavaraisuuden parantamisen sekä elintasoerojen kaventamisen maaseudun ja kaupunkien välillä. Samalla yhdistys määritteli itsensä DDR:n maanviljelijöiden ja puutarhanhoitajien edunvalvojaksi ja yhdyssiteeksi.
Puna-Will
Puna-Will kuvataan useimmissa tarinoissa kiivasluontoiseksi nuorukaiseksi, joka pitää tyylikkäistä vaatteista ja etenkin punaisesta silkistä. Hän on iloisten veikkojen taitavin miekkamies.
Leikkauspolitiikan vastainen liike
Liikkeen synty ja laajeneminen
Marras–joulukuussa 2010 myös Britanniassa nähtiin laajoja opiskelijoiden mielenosoituksia, jotka saivat alkunsa lukukausimaksujen korotuksista. Samaan aikaan perustettiin veronkorotuksia ja leikkauksia vastustava UK Uncut -verkosto, joka yhdisti lukuisia maassa syntyneitä protestiliikkeitä. Vuoden 2011 aikana protestit jatkuivat edelleen Kreikassa ja samana keväänä uusia mielenosoituksia nähtiin myös Espanjassa. Spontaanisti muodostunut 15M-protestiliike vaati ”aitoa demokratiaa” ja sanoutui samalla irti korruptoituneena pitämistään valtapuolueista. Syyskuussa 2011 puolestaan Yhdysvalloissa syntyi antikapitalistinen Occupy Wall Street -liike, joka levisi nopeasti myös Eurooppaan.
Poliittiset puolueet
Merkittävin leikkauspolitiikan vastaisen liikkeen myötä syntynyt puolue on keväällä 2014 perustettu espanjalainen Podemos. Vuoden 2014 eurovaaleissa saavutti lähes kahdeksan prosentin ääniosuuden ja viisi europarlamenttipaikkaa, jonka jälkeen gallupit ovat nostaneet Podemoksen jopa Espanjan suurimmaksi puolueeksi. Myös Kreikan tammikuussa 2015 järjestettyjen parlamenttivaalien voittajapuolueen Syrizan menestys perustui talouskurin vastustamiseen. Muista eurooppalaisista puolueista esimerkiksi Skotlannin kansallispuolue sekä irlantilainen Sinn Féin ovat asemoineet itsensä osaksi leikkauspolitiikan vastaista liikettä. Lähes kaikki talouskuria ja leikkauspolitiikkaa vastustavat puolueet ovat vasemmistolaisia, mutta joukossa on myös joitakin oikeistopopulistisia ryhmiä, kuten Italian Viiden tähden liike sekä Puolan Laki ja oikeus -puolue.
Naukratis
Arkaainen ja klassinen kausi
Kaupallisten etujen lisäksi Naukratiin kreikkalaiset saivat Ahmoselta monia yhteiskunnallisia ja uskonnollisia etuoikeuksia. He nimittivät omat hallintovirkamiehensä kaupan, tullien ja satamamaksujen sääntelemistä varten, ja saivat vapaasti harjoittaa omaa uskontoaan. Kaupungin kulttien perusteella sen toiminnassa olivat mukana joonialaisen Miletoksen lisäksi myös samoin joonialaiset Fokaia, Khios, Klazomenai, Samos ja Teos; doorilaiset Aigina, Faselis, Halikarnassos, Knidos ja Rhodos; sekä aiolialainen Mytilene. Kaupungin väestö koostui osaksi kreikkalaisista ja osaksi egyptiläisistä. Kreikkalaisista osa oli kansalaisia ja osa vierailevia kauppiaita, jotka olivat muiden kreikkalaiskaupunkien kansalaisia.
Hellenistinen ja roomalainen kausi
pienoiskuva|upright=0.6|Naukratiista löydetty [[kuros-patsas, mahdollisesti kyproslaista alkuperää, n. 560 eaa.]]
Naukratiin tunnetuimmat tuotteet olivat posliini sekä kukkaseppeleet. Sen posliini sai hyvän lasituksen seudun piipitoisen maaperän ansiosta. Kukkaseppeleet oli Athenaioksen mukaan tehty myrtistä tai, kuten joskus sanottiin, punomalla yhteen kukkia ja papyrussäikeitä. Seppeleiden on täytynyt olla keinotekoisia, tai sitten niiden valmistajat tunsivat jonkin keinon saada luonnolliset kukat säilymään pitkään, sillä niitä vietiin roomalaisella kaudella aina Italiaan saakka, jossa ne olivat roomalaisnaisten suuressa suosiossa.
Rakennukset ja löydökset
Naukratiin kaupunkialue oli pituudeltaan pohjois-eteläsuunnassa noin 800 metriä ja leveydeltään itä-länsisuunnassa noin 400 metriä. Sen ympärillä ei tiedetä olleen kaupunginmuureja. Kaupungin paikka on nykyisin muuttunut paljon antiikin ajoista ja paljolti kasvillisuuden peittämä. Paikka tunnetaan huonosti, mutta siellä on suoritettu joitakin kaivauksia.
Mandanit
Tuho
Kun epidemia oli ohitse, 1800 henkeä käsittänyt mandanyhteisö oli pyyhkiytynyt lähes olemattomiin. Tautien jäljiltä eloonjääneiden määrä oli vähäinen: 23 miestä, 40 naista ja 65 lasta. Kokonaiset suvut, klaanit, päälliköt, hengelliset johtajat ja lääkemiehet veivät mukanaan mandanien rikkaan kulttuurin, joka jäi elämään lähinnä vain Catlinin ja Bodmerin maalauksissa. Mandanien rippeet jättivät tuhotut kylänsä ja pääsivät pakenemaan hidatsojen turviin ilman että olisivat joutuneet siouxien käsiin. Hidatsat olivat menettäneet suuren osan väestöstään saman epidemian kourissa. Vuonna 1845 molempien heimojen eloonjääneet perustivat uuden kylän Like-a-fishhookin, joka myöhemmin muutti nimensä Fort Beltholdiksi. Yhdysvaltain myötävaikutuksella mandanit ja hidatsat selvisivät seuraavalle vuosisadalle.
Nykyaika
Vuonna 1992 Coloradon yliopiston etnisten oppiaineiden professori Ward Churchill esitti väitteen Yhdysvaltain armeijan varhain käydystä biologisesta sodankäynnistä mandaneita vastaan. Churchillin mukaan armeija oli 1837 kerännyt isorokon saastuttamia huopia St. Louisista, ja kuljetuttanut ne jokilaivan mukana Fort Clarkiin. Tämän jälkeen tartuntaa kantavat huovat jaettiin lahjoina mandaneille merkiksi Yhdysvaltain hyvästä tahdosta. Kun sairaus puhkesi mandanien keskuudessa suostuttelivat armeijan lääkärit heitä jättämään kylänsä. Teko oli häikäilemätön keino levittää tauti ympäri tasankoja, ja toimi Churchillia lainaten osana armeijan suunnitelmasta hävittää tasankojen intiaanit biologisella sodankäynnillä. Churchillin esittämille väitteille ei ole kuitenkaan löytynyt uskottavaa todistusaineistoa ja hänet on leimattu huijariksi.
pienoiskuva|Mandan-kylän jäljitelmä Fort Abraham Lincolnin State Parkissa Pohjois-Dakotan Fort Bertholdin reservaatiossa asuu joitakin tuhansia mandanien, hidatsojen ja arikarojen jälkeläistä, pääosan muodostuessa hidatsoista. Läheiseen Fort Abraham Lincoln State Parkiin on rakennettu pieni mandankylä todellisine maamajoineen, jonne matkailijat voivat tehdä vierailuja. Kylässä aitouden tuntu on niin todellinen, että ihmiset ovat tunteneet tulleensa ajassa satoja vuosia taaksepäin. Yhden majan kattohirressä riippuu lisäksi mandansoturia kuvaava aidonnäköinen nukke luoden todentuntuisen kuvan O-Kee-Pa-seremoniasta. Näin on kyetty säilyttämään vanhan mandankulttuurin perinteitä.
Jenne Langhout
Langhout kuului Alankomaiden olympiapronssijoukkueeseen Lontoossa 1948.
Aloisius Lilius
Hänen elämänsä alkuvaiheista tiedetään vain vähän. Han oli kotoisin Calabrian Ciròsta (eli Ziròsta). Hän opiskeli lääketiedettä Napolissa, minkä jälkeen hän palveli herttua Carafaa. Vuodesta 1552 hän opetti lääketiedettä Perugian yliopistossa.
Crashdïet
Historia
Yhtyeen laulaja-kitaristi Dave Lepard otti itseltään hengen 20. tammikuuta 2006 kamppailtuaan huumeiden ja vaikean masennuksen kanssa. Hän oli salannut ongelmansa ystäviltään ja perheeltään. Tapahtuman jälkeen yhtyeen muut jäsenet julkaisivat seuraavan ilmoituksen verkkosivustollaan:
22. tammikuuta 2007 yhtye ilmoitti uuden vokalistin H. Olliver Twistedin liittymisestä yhtyeeseen. He julkaisivat virallisesti koko ensimmäisen live-esiintymisensä Olliverin kanssa verkkosivustonsa kautta ladattavaksi kaikille kuulijoilleen. Myöhemmin yhtye myös ilmoitti suunnittelevansa uutta albumia The Unattractive Revolution, ja uutta singleä ”In the Raw” julkaistavaksi 5. syyskuuta 2007 Ruotsissa.
29. joulukuuta 2009 Crashdïet julkisti kotisivullaan uuden albumin nimen. "Generation Wild" ilmestyi huhtikuussa 2010. Nimikkokappale julkaistiin singlenä tammikuussa 2010.
Uraanin väkevöinti
Uraanirikastetta (kemiallinen rikastus) väkevöidään (isotooppirikastus) mm. kaasudiffuusio- tai kaasusentrifugi -menetelmillä. Prosessissa saadaan väkevöityä uraania, jossa U-235 isotooppipitoisuus on korkeampi kuin luonnossa esiintyvä ja köyhdytettyä uraania, jossa U-238 isotooppipitoisuus on korkeampi kuin luonnossa esiintyvä. Köyhdytetyssä uraanissa on U-235-osuus tavallisesti alle 0,2 % (vast U-238 yli 99,8%). Pitoisuuden pienentyessä erotustyö suurenee, tehden yhä tarkemman erotuksen epätaloudelliseksi ja hankalaksi. Väkevöintiprosessin kannattavuus riippuu eriasteisen väkevöidyn uraanipolttoaineen ja köyhdytetyn uraanin, joka on väkevöintiprosessin sivutuote, arvoista uraanituotuotemarkkinoilla. Isotooppirikastus tuottaa suuren määrän köyhdytettyä uraania: noin 7 kg köyhdytettyä uraania per 4%-väkevöity uraanikilo. Suhde kasvaa progressiivisesti jos väkevöintiaste on korkeampi.
==Uraanin väkevöintimenetelmät ==
Rantajärvi (Padasjoki)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 127,6 metriä mpy.
Akaan seurakunta
Akaan seurakunta on seurakunta Pirkanmaalla, Akaan kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Ali Kulhia. Vuonna 2017 seurakunnassa oli 12 424 jäsentä. .
Urjalan seurakunta
Urjalan seurakunta on Suomen evankelis-luterilaisen kirkon seurakunta Pirkanmaalla, Urjala kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Timo Kumpunen. Vuonna 2017 seurakunnassa oli 3 913 jäsentä eli 81,03 % Urjalan asukkaista.
Kiel
Historia
Vuonna 1864 Preussi ja Itävalta valtasivat Kielin ja hallitsivat sitä aluksi yhteisesti, kunnes Preussin ja Itävallan välinen sota johti vuonna 1867 Kielin liittämiseen Preussiin. Preussi teki Kielistä Itämeren tärkeimmän satamakaupungin, ja vuoden 1864 asukaslukuun (17 000) verrattuna kaupungin väkiluku ensin yli kuusinkertaistui (108 000) vuoteen 1900 ja sitten vielä lähes kaksinkertaistui (212 000) vuoteen 1910 mennessä.
Texasin paras pikku porttola
Sivuroolissa vastuutaan väistelevänä kuvernöörinä nähtiin vanha konkari Charles Durning.
Antinoopolis
Maantiede
Antinoopolis sijaitsi Niilin itärannalla lähes vastapäätä Hermopolis Megalen kaupunkia, noin 286 kilometriä etelään nykyisestä Kairosta. Paikka oli joko sama, jossa sijaitsi aiemmin Bessan kylä tai kaupunki, jossa palvottiin Bes-jumalaa; tai Nefrusi, jossa palvottiin Hathor-jumalatarta.
Historia
Antinoopoliin kaupunki perustettiin roomalaisella kaudella vuonna 130. Sen rakennutti keisari Hadrianus rakastettunsa Antinooksen muistoksi. Tämä oli kuollut hukkumalla Niiliin lähellä paikkaa, johon kaupunki perustettiin.
Keltahemppo
Koko ja ulkonäkö
Euroopan vanhin rengastettu keltahemppo on ollut espanjalainen vähintään 7 vuoden ja 3 kuukauden ikäinen yksilö.
Kuparimonninen
Lisääntyminen
Luonnossa kuparimonniset kutevat voimakkaiden sateiden jälkeen, jolloin vesistöön huuhtoutuu runsaasti ruokaa ja vesi on puhdasta ja viileämpää kuin tavallisesti. Tämänlaisia olosuhteita simuloimalla kututapahtuman saa käynnistymään myös akvaariossa. Kutuun valmistaminen kannattaa aloittaa ruokkimalla kuparimonnisia eri ruoalla kuin normaalisti ja tarjoamalla niille herkkuja, kuten surviaisen toukkia. Kuparimonninen lisääntyy melko helposti kotiakvaariossa, kunhan ne vain viihtyvät.
Poikaset kuoriutuvat muutaman päivän päästä, mutta harvemmin selviytyvät elossa seura-akvaariossa pitkään. Ensimmäiset kaksi tai kolme vuorokautta poikanen elää ruskuaispussinsa avulla. Ruskuaispussin loppumisen jälkeen poikasille tulee tarjota poikasruokaa, hienonnettuja hiutaleita tai mieluiten itsekasvatettua artemiaa. Poikasia suositellaan ruokittavaksi jopa viisi kertaa päivässä. Mikäli käytetään erillistä poikasallasta, tulee pitää huoli veden puhtaudesta, esimerkiksi lappoamalla pohja noin 10 minuuttia ruokailutapahtuman jälkeen. Akvaariossa, jossa poikasia kasvatetaan, kannattaa olla mattosuodatin tai pillisuodatin, jonka sienimäinen suodatinpatruuna kerää poikasien ruoaksi sopivaa lietettä ja likoeläimiä.
Keuruun soittajapojat
Keuruun Soittajapojat on keuruulainen puhallinorkesteri, jonka juuret johtavat vuoteen 1952. Orkesterin perusti opettaja Erkki Haapamäki (1918-1989), joka toimi sen johdossa 30 vuoden ajan vuoteen 1982 saakka. Perustamisen aikoihin alkupääomaksi saatiin Keuruun Pohjoislahden Maamiesseuran lahjoittamat soittimet, joiden varassa voitiin aloittaa kahdeksanhenkisellä soittokunnalla. Musiikin harrastus vahvistui entisestään, kun Keuruun työväenyhdistys lahjoitti omistamansa soittimet soittokunnalle. Soittajien määrä oli kasvanut jo kahdeksaantoista.
Halford Mackinder
thumb|Halford Mackinder Halford Mackinder (1861–1947) oli englantilainen maantieteilijä ja akateemikko. Häntä pidetään geopolitiikan perustajana, sillä sir Halford Mackinderin mallit historian maantieteellisestä ytimestä muodostivat tieteenalan pohjan.
Keuruun soittajapojat
Toiminta
Keuruun Soittajapojat on perinteisesti ollut vakioesiintyjä paikallisissa tapahtumissa, kuten kansallisten juhlapyhien juhlallisuuksissa, vappumatineoissa sekä varuskunnan ja paikallisten yhdistysten juhlatilaisuuksissa.
New York/New Jersey Hitmen
Ainoalla kaudellaan Hitmen pelasi runkosarjassa kymmenen ottelua, joista se voitti neljä ja hävisi kuusi. Joukkue ei selvinnyt pudotuspeleihin.
Satelliittipaikannus
Real Time Kinematic
Reaaliaikainen kinemaattinen mittaus on käytetyin GPS-mittausmenetelmä maanmittauksessa. Se perustuu toisen GPS-vastaanottimen käyttöön ensimmäisen vastaanottimen kanssa. Koska toisen GPS-vastaanottimen paikka on tarkasti tiedossa, voi ensimmäinen vastaanotin verrata satelliiteista saamaansa tietoa varmasti tunnetun toisen vastaanottimen paikkaan, jolloin mittaustarkkuus voi parantua senttimetreihin.
Alueellisen paikannustarkkuuden lisääminen ilmailun tarpeisiin
Merenkulun käyttöön on rakennettu rannikoilla tarkentavia järjestelmiä, joita on laajennettu usein sisämaahan
Ruoveden seurakunta
Ruoveden seurakunta erotettiin Pirkkalan seurakunnasta vuonna 1571. Siitä ovat myöhemmin eronneet Keuruun, Virtain, Ähtärin, Kurun, Vilppulan ja Pohjaslahden seurakunnat.
Jukka Mikkonen
Jukka Mikkonen (taiteilijanimeltään Sir Christus, 10. huhtikuuta 1978 – 7. joulukuuta 2017 ) oli suomalainen muusikko, joka tunnettiin parhaiten Negativen kitaristina. Ennen Negativea hän vaikutti muun muassa basistina Bloodpit-yhtyeessä pikkuveli Matthaun toimiessa yhtyeen keulakuvana. Vuonna 2008 tapahtuneen eroamisen jälkeen Mikkonen liittyi pikkuveljensä Matthau Mikojanin taustayhtyeeseen, mutta kuukauden jäsenyyden jälkeen Mikkonen halusi pitää taukoa musiikista. Myöhemmin Mikkonen toimi The Salvation -yhtyeen kitaristina.
Perhe
Jukka Mikkosen isä, Arwo Mikkonen oli Popedan alkuperäinen kitaristi. Arwo Mikkonen kuoli vuonna 1986 Popedan konsertissa soundcheckin jälkeen aortan repeytymiseen.
Toncontínin kansainvälinen lentoasema
Vuoden 1969 jalkapallosodassa Toncontín oli El Salvadorin ilmavoimien päähyökkäyskohde ja sitä pommitettiin useampaan kertaan.
Älykäs putoaminen
Älykäs putoaminen on parodia älykkään suunnittelun  liikkeestä. Älykäs putoaminen on näennäistieteellinen, yliluonnollinen painovoiman selitys, josta on tullut pienimuotoinen internet-ilmiö. Sen mukaan vapaan putoamisen aiheuttaa ”jumalan käsi”, kuten Michelangelon Sikstiiniläiskappelin maalauksessa.
Oriveden seurakunta
Oriveden seurakunta perustettiin vuonna 1540. Siitä ovat välillä eronneet Längelmäen, Eräjärven ja Juupajoen seurakunnat, jotka kuitenkin on myöhemmin liitetty takaisin Oriveden seurakuntaan (niistä Längelmäki vain osittain). Juupajoki on nykyisin Oriveden seurakuntaan kuuluva kappeliseurakunta.
Savonlinnan Työväen Palloseura
Vuodesta 2013 lähtien STPS:n edustusjoukkue on eriytetty omaksi seurakseen (Edustus STPS - Savonlinnan Seudun Palloseura ry) ja Savonlinnan Työväen Palloseura r.y. jatkaa junioritoimintaa.
Nina Pajanti-Raudus
Urheilu-ura
Kaudella 1995–1996 Pajanti-Raudus heitti PeKaa vastaan 53 pistettä ja antoi yhdeksän korisyöttöä.
Racing Club Heemstede
Racing Club Heemstede eli usein lyhyesti RCH on alakomaalainen jalkapalloseura Heemsteden kaupungista. RCH on perustettu vuonna 1911. Seura on voittanut Alankomaiden mestaruuden kahdesti vuosina 1923 ja 1953. Alankomaiden cupin RCH on voittanut 1918 ja 1928.
Gunnerales
Molekyylirakenteisiin perustuvat syyt ovat johtaneet heimojen yhdistämisen samaan lahkoon, ja on jopa ehdotettu, että ne voitaisiin yhdistää yhdeksi heimoksi. Yhteistä niille on ellaghapon esiintyminen, ainakin kolmiaukkoiset nivelet, siiviläputkien plastidien proteiinikiteet ja tärkkelys, varren ytimen vahvikesolukkoiset väliseinät, hammaslaitaiset, kourasuoniset ja korvakkeelliset lehdet, pienet ja lähes kehälehdettömät kukat, jotka ovat yksineuvoisia ja sijaitsevat kaksikotisesti.
Keisarilukki
Koiraiden ruumiin pituus voi olla enintään 6 mm ja naaraiden jopa 8 mm. Koiraiden väritys vaihtelee kellertävänruskeasta punertavaan, kun taas naaraiden pohjaväri on yleensä vaaleampi. Koirailla on usein keltaisia polvia ja alaosaa lukuun ottamatta tummat jalat, naaraiden jaloissa on tummia ja vaaleita renkaita. Naaraiden selässä on tumma, satulamainen kuvio ja keskellä vaalea, pitkittäinen raita. Keisarilukkia tavataan luonnossa kesäkuusta joulukuuhun.
Black Sabbath
Ennen Black Sabbathia (1966–1969)
Loppuvuodesta 1969 Earth joutui jälleen vaihtamaan nimeään. Earth-niminen tanssiorkesteri oli nimittäin jo olemassa, ja yhtyeet sekoitettiin keskenään. Kaiken huippu oli viimeinen konsertti, jossa Osbourne, Iommi, Butler ja Ward esiintyivät Earth-nimellä: järjestäjä oli erehtynyt tilaamaan konserttipaikalle väärän Earthin. Iltapukuihin sonnustautunut Birminghamin hienostoväki sai kokea järkytyksen, kun Osbourne kumppaneineen esitti pyjama-asuisina kovaäänisesti 1960-luvun hittikappaleita. Tämän esiintymisen jälkeen marraskuussa 1969 Earth muutti nimensä Black Sabbathiksi.
Master of Reality ja Vol. 4 (1971–1972)
Black Sabbath palasi studioon helmikuussa 1971. Koska Paranoid oli osoittautunut menestykseksi, yhtyeelle annettiin runsaasti aikaisempaa enemmän studioaikaa. Näihin aikoihin yhtyeen jäsenet alkoivat käyttää vahvoja huumeita.
Black Sabbathin kolmas albumi, Master of Reality, julkaistiin 1. heinäkuuta 1971, vain kuusi kuukautta Paranoidin julkaisun jälkeen. Albumilla yhtye viritti soittimensa puolitoista sävelaskelta alas ja sai aikaan vielä entistä raskaamman äänimaailman. Master of Reality sisältää Black Sabbathin kuuluisimpien kappaleiden joukkoon kuuluvat ”Children of the Graven” ja ”Into the Voidin”. Aloituskappaletta ”Sweet Leaf” pidetään yleensä ylistyksenä kannabiksen käytölle. Seuraava kappale, ”After Forever”, ottaa kantaa kristinuskon puolesta. Master of Reality ylitti Yhdysvalloissa kultalevyrajan jo pelkkien ennakkotilauksien perusteella. Se oli parhaimmillaan Billboard-listan sijalla kahdeksan, ja yhtyeen kotimaassa se ylsi viidenneksi. Musiikkilehdissä albumi sai kuitenkin jälleen huonoja arvosteluja. Rolling Stonen Lester Bangs haukkui Master of Realitya naiiviksi, yksinkertaiseksi ja itseääntoistavaksi. Myöhemmin sama lehti kokosi listan kaikkien aikojen 500 parhaasta albumista, ja Master of Reality ylsi listan sijalle 298. Black Sabbath lähti albumin ilmestyttyä kiertueelle.
Sabbath Bloody Sabbath, Sabotage ja välien tulehtuminen (1973–1976)
Yhtye alkoi säveltää uusia kappaleita, ja tulevasta albumista oli tarkoitus tehdä jälleen erilaiselta kuulostava. Albumin nauhoituksia häiritsivät manageririidat ja päihteiden käytön lisääntyminen. Kesällä 1975 julkaistu Sabotage sai Sabbath Bloody Sabbathin tapaan hyviä arvosteluja. Rolling Stone kirjoitti, että ”Sabotage ei ole vain Black Sabbathin paras levy sitten Paranoidin, vaan se saattaa olla heidän paras levynsä koskaan”.
Ronnie James Dio laulajana (1979–1982)
Dio innostui ajatuksesta työskennellä Iommin kanssa, ja miehet alkoivat suunnitella uutta yhtyettä, johon kuuluisivat Dio, Iommi ja Ward sekä uusi basisti ja kakkoskitaristi. Kakkoskitaristin virkaan Iommi kutsui vanhan ystävänsä Geoff Nichollsin, joka soitti birminghamilaisessa Quartz-yhtyeessä.
Uusi kokoonpano palasi Criteria-studioille marraskuussa aloittamaan uuden albumin nauhoitukset. Geezer Butler palasi yhtyeeseen tammikuussa 1980 ja kakkoskitaristin virassa ollut Geoff Nichols siirtyi soittamaan kosketinsoittimia. Uusi albumi, Heaven and Hell, julkaistiin 25. huhtikuuta 1980. Albumi sai innokkaan vastaanoton niin kriitikoilta kuin yleisöltä. Kymmenen vuotta albumin julkaisun jälkeen Allmusic kehui albumin olevan ”yksi Sabbathin parhaista albumeista, yhtye kuulostaa uudelleensyntyneeltä”. Heaven and Hell oli parhaiten listoilla menestynyt Black Sabbath -albumi sitten Sabotagen. Heaven and Hell saavutti Britanniassa listasijoituksen 9 ja Yhdysvalloissa sijan 28. Albumi myi Yhdysvalloissa yli miljoona kappaletta, ja myyntilukujen siivittämänä yhtye aloitti suuren maailmankiertueen, joka alkoi Saksasta 17. huhtikuuta 1980. Yhtye kiersi aluksi Eurooppaa ja myöhemmin samana vuonna Yhdysvaltoja, missä Black Sabbath ja Blue Öyster Cult tekivät suuren yhteiskiertueen. Yhtyeitä manageroi tuolloin Sandy Pearlman.
Vuonna 1980 vanha manageri julkaisi vuonna 1973 taltioidun livealbumin Live at Last, joka julkaistiin ilman yhtyeen antamaa lupaa. Albumi nousi Britannian listan viidenneksi.
The Eternal Idol, Headless Cross ja Tyr (1986–1990)
Black Sabbath, kokoonpanona Iommi, Gillen, Spitz, Singer ja Nicholls, lähti loppuvuodesta 1986 Montserratin saarelle levyttämään tulevaa The Eternal Idol -albumia. Levytyssessiot sujuivat nihkeästi. Ongelmia aiheuttivat Ray Gillenin ammattitaidottomuus studiotyössä ja säveltämisessä, manageriksi palanneen Patrick Meehanin temppuilut ja tuottaja Jeff Glixmanin omat ongelmat. Lisäksi miehistö vaihtui nauhoitusten aikana. Dave Spitz joutui lähtemään henkilökohtaisten syiden vuoksi, ja tilalle otettiin muun muassa Ozzy Osbournen yhtyeestä tuttu Bob Daisley. Daisley pysyi yhtyeessä nauhoitusten ajan. Pian tämän jälkeen rumpali Eric Singer lähti yhtyeestä, sillä hän uskoi, ettei yhtyeellä ollut enää ollut tulevaisuutta Seventh Starin jälkeen.
Black Sabbath julkaisi Headless Cross -albumin huhtikuussa 1989. The Eternal Idolin tapaan Headless Cross ei saanut ilmestyessään juurikaan huomiota. Tony Iommin mukaan albumi olisi voinut pärjätä paremminkin, mutta I.R.S.-levy-yhtiön huonon markkinoinnin takia levyä ei pystynyt edes ostamaan monestakaan levykaupoista. Myöhemmin Headless Cross on saanut runsaasti positiivisia arvioita. Allmusic antoi albumille neljä tähteä ja kutsui sitä ”parhaaksi ei Osbournen tai Dion aikaiseksi Black Sabbathin levyksi”. Tony Martin on sanonut Headless Crossin olevan ”Black Sabbathin tärkein levy sitten Heaven and Hellin”. Albumin nimikkokappaleesta julkaistiin single, ja sen myötä albumi pääsi Isossa-Britanniassa myyntitilastojen sijalle 31. Queen-yhtyeen kitaristi Brian May vieraili albumilla soittaen kitarasoolon kappaleessa ”When Death Calls”. Albumi puhdisti Sabbathin rähjääntynyttä julkisuuskuvaa ja antoi faneille jälleen ylpeyden aihetta. Albumin julkaisun jälkeen yhtye palkkasi Neil Murrayn basistiksi.
Heaven and Hell -kokoonpano
Heaven and Hellin laulaja Ronnie James Dio kuoli vatsasyöpään vuonna 2010. Heaven and Hell järjesti 24. kesäkuuta 2010 konsertin Dion muistolle. Konsertissa lauloivat Glenn Hughes ja Jorn Lande, ja sen tuotto meni hyväntekeväisyyteen. Heaven and Hell lopetti toimintansa kyseisen konsertin jälkeen.
Black Sabbath Suomessa
Yhtye esiintyi lähes alkuperäisessä kokoonpanossaan Provinssirockissa 14. kesäkuuta 1998. Vinny Appice tosin korvasi ennen kiertuetta lievän sydänkohtauksen saaneen Bill Wardin. Täysin alkuperäisessä kokoonpanossa yhtye esiintyi Helsingin jäähallissa 12. joulukuuta 1999. Viimeisin alkuperäiskokoonpanon esiintyminen Suomessa tapahtui 5. heinäkuuta 2005 Hartwall Areenalla.
Black Sabbathin merkitys heavy metalille
Heavy metalin lisäksi Black Sabbathin on sanottu vaikuttaneen huomattavasti esimerkiksi stoner rockin, sludge metalin, ja doom metalin kehitykseen.
Charline Van Snick
Charline Van Snick (s. 2. syyskuuta 1990 Liège ) on belgialainen judon olympia- ja MM-mitalisti sekä Euroopan-mestari sarjasta 48 kg..
Van Snick on kilpaillut alle 52 kg:n painoluokassa loppuvuodesta 2016 lähtien. Hän sijoittui sarjassa viidenneksi Bakun MM-kilpailuissa 2018. Tokion MM-kilpailuissa 2019 hän oli seitsemäs. Hän saavutti pronssia Prahan EM-kilpailuissa 2020.
Koskenkorvan Urheilijat
Nousu Ykkössarjaan ja kunnan ykköseksi
Kaudet 1991-1994 Koskenkorva pelasi pääasiassa sarjan peräpäässä sijoituksen ollessa näiden kausien aikana parhaimmillaan seitsemäs. Kauden 1994 päätteeksi joukkue onnistui välttämään putoamisen alempien pudotuspelien kautta. Vuonna 1995 alkoi Koskenkorvan joukkueen nousukausi joukkueen selvitessä neljä kautta peräkkäin ylempiin pudotuspeleihin. Samoihin aikoihin Ilmajoella alkoi keskustelu poikajunioreiden keskittämisestä seuran alaisuuteen.
Nousu Superpesikseen ja erikoistuminen poikajunioreihin
Koskenkorva oli lähellä nousua Superpesikseen jo kaudella 1996 mutta tällöin Haminan Palloilijat oli vahvempi. Varsinainen nousu tapahtui syksyllä 1998 Haapajärven Pesä-Kiilojen hävitessä ratkaisevassa viidennessä ottelussa kotikentällä jaksoin 2-1. Samaan aikaan poikajuniorit keskittyivät Koskenkorvan alaisuuteen ja tyttöjuniorit IK:n alaisuuteen.
Killen kimppakyyti
Kille (krokotiili), Roosa (flamingo), Annikki (norsu), Leopold (leijona), Tomppa (tukaani), Hemmo (kirahvi) sekä pingviinit kulkevat työmatkaansa herra Karhulan ohjaamassa raitiovaunussa aamuin illoin.
Mänttä-Vilppulan seurakunta
Mänttä-Vilppulan seurakunta on seurakunta Pirkanmaalla, Mänttä-Vilppula kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Saila Munukka. Vuonna 2017 seurakunnassa oli 7 748 jäsentä. Kirkkoonkuulumisprosentti oli 75,5 %.
Julkisten ja hyvinvointialojen liitto
Työehtosopimukset
Henkilökohtaisten avustajien työehtosopimus ta noudatetaan Heta – Henkilökohtaisten avustajien työnantajien liitto ry:n jäsenenä olevien vammaisten henkilöiden henkilökohtaisiin avustajiin. Työehtosopimuksella määrätään henkilökohtaisten avustajien työsuhteissa noudatettavat vähimmäisehdot, kun työnantajana on vammainen henkilö itse.
Oikukas tuuli
Kokoelma sisältyy myös Anhavan kolmen suomennosteoksen yhteisniteeseen Kevään kukat, syksyn kuu.
Richard Stanley
Richard Charlie Stanley (s. 12. elokuuta 1943 Leicester, Iso-Britannia ) on brittiläinen elokuvaohjaaja ja musiikkituottaja. Hän muutti Suomeen 1970-luvulla. Ennen Suomeen muuttoa hän mm. osallistui Lontoossa Harry Nilssonin v. 1972 ilmestyneen levyn Son of Schmilsson äänitysten filmaamiseen.
Fotogrammi
pienoiskuva|Fotogrammi Fotogrammi on valokuva, jonka valmistamiseen ei ole käytetty kameraa.
Kruunajaiset
Kruunajaisilla on pitkä historia. Entisaikoina monarkki saatettiin nostaa kilven päälle, ja hänelle annettiin keihäs, viitta tai päähine. Kun Euroopasta tuli keskiajalla kristillinen, kruunajaisiin otettiin lisäksi vaikutteita Vanhan testamentin kuvauksista muinaisten israelilaisten kuninkaiden kruunajaisista. Sen vuoksi kristillisissä kruunajaisissa monarkki usein voidellaan pyhällä öljyllä, ja hän saa kruunun ja muut vallan merkit papeilta.
Škoda Superb (2015)
Škoda Superb Typ 3V on Škoda Superbin kolmannen sukupolven malli, jota on valmistettu vuodesta 2015 lähtien.
The Proclaimers
thumb|250px|The Proclaimers vuonna 2008. The Proclaimers on vuonna 1983 perustettu skotlantilainen yhtye, jonka muodostavat identtiset kaksoset Charlie ja Craig Reid.
Charlie ja Craig Reid ovat intohimoisia edinburghilaisen Hibernianin kannattajia. Kappale "Sunshine on Leith" soitetaan jokaisen joukkueen kotiottelun yhteydessä, ja "I'm Gonna Be..." kun joukkue tekee maalin. He myös kannattavat julkisesti Skotlannin itsenäisyyttä ja ovat toimineet Scottish National Party -puolueessa.
Margarete Bonnevie
Elämä ja ura
Bonnevie valittiin vuonna 1936 Norjan naisasialiiton puheenjohtajaksi, ja hänen onnistui muutamassa vuodessa nelinkertaistaa järjestön jäsenmäärä. Naisasialiitto liittyi vuonna 1937 kansainväliseen International Alliance of Women -yhteistyöjärjestöön, jota kautta norjalaiset naisliikkeen aktivistit pääsivät tutustumaan aatetovereihinsa muissa maissa. Bonnevie valittiin IAW:n hallitukseen 1939, mutta toinen maailmansota ja Norjan miehitys keskeyttivät hänen osallistumisensa seuraavana vuonna. Natsit hävittivät miehityksen aikana Naisasialiiton arkistoja, ja useita jäseniä joutui vanki- tai keskitysleireille. Kokonaan toimintaa ei kuitenkaan kielletty.
Hermann Sasse
Elämä
Vuonna 1948 Sasse vastusti Saksan evankelisen kirkon perustamista. Hän kritisoi sen linjaa ennemmin korjata ennalleen kuin uudistaa kirkkoa. Lisäksi hän oli huolestunut valtion tukemien yliopistojen teologisista tiedekunnista. Niinpä hän päätyi liittymään luterilaiseen vapaakirkkoon. Hän sai kutsun tulla opettamaan Immanuel-seminaariin Adelaideen Etelä-Australiaan, jonne hän muutti vuonna 1949. Siellä hän omistautui työskentelemään siellä olevien kahden erillisen luterilaisen kirkon yhdistämiseksi. Hän käytti voimavaransa sekä opetus- ja kirjoitustaitonsa tämän tavoitteen saavuttamiseen ja vaikutti voimakkaasti uuden kirkon opillisen pohjan muotoiluun. Kirkot yhdistyivät Australian luterilaiseksi kirkoksi vuonna 1966. Sasse myös työskenteli Adelaiden ja Melbournen saksalaisten luterilaisten siirtolaisien parissa.
Tuotanto
Sassella oli yhteensä 479 julkaisua. Tunnetuimpia ovat Here We Stand (Olen luterilainen), joka julkaistiin 1946 sekä This is My Body (Tämä on minun ruumiini), joka julkaistiin 1959.
SexyPöxyt
Seura on oman kuvauksensa mukaan tullut tunnetuksi lähinnä alkuaikojen omatekoisista ruskeista pelipaidoistaan ja ”pöxyhengestään”, mikä tarkoittaa ”nuorten pelaajien luottamusta itseensä ja tovereihinsa”.
Iowa (täsmennyssivu)
Iowa voi tarkoittaa seuraavia asioita:
Nehtolampi
Maantietoa
Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Eurythmics
Historia
thumb|upright|Annie Lennox lavalla Eurythmicsin konsertissa vuonna 1986 Eurythmicsin kolmas albumi Touch (1983) oli jälleen menestys, ja siltä julkaistiin singlehitit ”Who’s That Girl?”, ”Right by Your Side” ja ”Here Comes the Rain Again”. Vuoden 1984 lopulla julkaistu soundtrack elokuvaan 1984 sen sijaan oli pettymys niin arvosteluiltaan kuin myynniltäänkin.
Duon neljäs albumi Be Yourself Tonight (1985) sisälsi aiempia vahvempaa, R&B-vaikutteista musiikkia. Siltä julkaistiin kolme hittisingleä, ”Sisters Are Doin’ It for Themselves”, ”Would I Lie to You?” ja ”There Must Be an Angel (Playing with My Heart)”.
Revenge (1986) vei duon tyyliä edeltänyttä albumia rokkaavampaan suuntaan. Albumi nousi Yhdysvaltain listan sijalle 12 ja tuotti hittisinglet ”Missionary Man” ja ”Thorn in My Side” mutta myi selvästi heikommin kuin edeltäjänsä.
Jämsän seurakunta
Jämsän seurakunta on keskiajalla ollut Sysmän seurakuntaan kuulunut kappeliseurakunta, mutta se muutettiin jo vuonna 1442 itsenäiseksi seurakunnaksi. Siitä on myöhemmin erotettu Korpilahden, Petäjäveden, Koskenpään ja Jämsänkosken seurakunnat.
Puolan kirjallisuus
Valistus
Krasickin teoksista tärkein lienee laaja runoelma Monachomachia, irvaileva teos, jonka näennäisenä aiheena on kahden munkin riitely. – Staszic (1755–1826) oli oikeastaan luonnontutkija, geologi ja koulutuslaitoksen kehittäjä, ja koko hänen kirjallinen tuotantonsa palveli valistuksen päämääriä.
Romantiikka
Juliusz Słowacki (1809–1849) tulee heti Mickiewiczin kannoilla: hän tuli tunnetuksi suurista näytelmistään, joista kuuluisin, Kordian, uskaltautuu arvostelemaan sekä tsaaria että paavia.
Yanwen Logistics
Historia
Yritys perustettiin vuonna 1998.
Puolan kirjallisuus
Positivismi
Sienkiewicz kirjoitti myös Puolassa suositun, mutta ulkomailla tuntemattomammaksi jääneen trilogian Puolan historiasta, johon kuuluvat romaanit Ogniem i mieczem ('Tulella ja miekalla'), Potop ('Vedenpaisumus' – tällä sanalla viitataan ruotsalaisten hyökkäykseen 1600-luvun puolessavälissä) ja Pan Wołodyjowski ('Herra Wołodyjowski').
Igor Newerly
Igor Newerly (1903–1987), oikealta nimeltään Igor Abramow oli kotoisin Białowieżan kylästä samannimisen metsäalueen laitamilta. Nuorukaisena hän opiskeli lakia Kiovan yliopistossa ja kuului jopa leniniläiseen nuorisojärjestöön, mutta siirtyi Puolaan pakoon Venäjän sisällissotaa. Puolassa Newerly kuului Janusz Korczakin johtamaan pedagogiauudistusliikkeeseen. Sodan aikana hän toimi vastarintaliikkeessä ja joutui Gestapon vangiksi. Sodan jälkeen Newerly ryhtyi kirjoittamaan seikkailu- ja nuortenromaaneja. Hänen teoksistaan kirjallisesti merkittävin on Leśne Morze ("Metsämeri"), joka kertoo puolalaisten kohtaloista Kaukoidässä Mantšukuon japanilaisen satelliittivaltion aikoina.
Stanisław Jerzy Lec
Lec oli juutalainen, muttei erityisen uskonnollinen.
Wisława Szymborska
Wisława Szymborska (1923–2012) oli runoilija, esseisti ja ranskalaisen kirjallisuuden kääntäjä. Hän sai Nobelin kirjallisuuspalkinnon vuonna 1996 ja useita muita palkintoja. Häntä pidettiin yhtenä sukupuolvensa keskeisimmistä runoilijoista Zbigniew Herbertin ja Tadeusz Różewiczin rinnalla. Runojen lisäksi Szymborska kirjoitti myös esseitä ja arvosteluja.
Scooby-Doo Hollywoodissa
Juoni
Shaggy yrittää vakuuttaa Scooby-Doolle, että molemmat ansaitsevat parempaa, kuin olla tähtiä hänen mielestään ala-arvoisessa lauantaiaamu ohjelmassa. Shaggy yrittää tyrkyttää useita mahdollisia parhaan katseluaikaan olevia ohjelmia televisioyhtiön johtajalle C.J.:lle. Hänen ja Scooby-Doon ohjelmat ovat usein parodioita televisiosarjoista ja elokuvista, kuten Onnen päivät, Teräsmies ja Charlien enkelit. Lukuisten vierailujen jälkeen C.J. päättää yrittää muuttaa viimeisen kerran kaksikon mieltä huomauttamalla Shaggylle ja Scooby-Doolle heidän suuresta ja uskollisesta fanipohjasta. Lopulta kaksikko päättää suuren yleisöjoukon nähdessään palata takaisin lauantaiaamun ohjelman pariin.
Cainiao
pienoiskuva|Yrityksen pakettiautomaatti Kiinassa. Cainiao, virallisesti Cainiao Smart Logistics Network Limited, on kiinalainen logistiikkayritys, joka toimittaa kiinalaisten verkkokauppojen ostoksia länsimaihin. Cainiao on yksi Aasian suurista logistiikkayrityksistä.
Eero Byckling
Eero Arvi Byckling (s. 24. lokakuuta 1936 Helsinki) on suomalainen fysiikan emeritusprofessori. Hän toimi Jyväskylän yliopistossa teoreettisen fysiikan professorina 1970–1973 ja sen jälkeen Teknillisen korkeakoulun teknillisen fysiikan professorina 1973–2000.
Cainiao
Historia
Perustajista Alibaba toimi ensisijaisesti projektin rahoittajana. Sille Cainiaon tavoiteena oli parantaa yrityksen heikkoa varastonhoitotilannetta. Yintai omistaa ja hallinnoi useita kauppakeskuksia, jonka vuoksi sillä oli osaamista varastojen hallinnoinnista. Fosun toimii lähinnä maan omistuksen ja kiinteistösijoittamisen alueella ja sillä on kokemusta maan hankinnasta, rakentamisesta ja kiinteistöjen hallinnoinnista. FORCHN.com.cn-yrityksellä on puolestaan osaamista pitkänmatkan kuljetuksista. Jäljelle jäävät viisi pienempää logistiikayritystä kilpailevat keskenään perille kuljettamisesta Kiinassa.
Someron seurakunta
Someron seurakunta on mainittu itsenäisenä seurakuntana jo vuonna 1449. Siihen kuuluneeksi kappeliseurakunnaksi perustettiin vuonna 1601 Somerniemen seurakunta, joka vuonna 1901 muutettiin itsenäiseksi seurakunnaksi, mutta liitettiin takaisin Someron seurakuntaan vuonna 2007, 30 vuotta sen jälkeen kun Somerniemen kunta liitettiin Someroon.
Memphis Maniax
Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Maniaxin kotikenttä oli 62 921 katsojan Liberty Bowl Memorial Stadium.
Monkey Island 2: LeChuck’s Revenge
Monkey Island 2 tehtiin pian The Secret of Monkey Islandin jälkeen. Pelit käytti samoja tekniikoita, lukuun ottamatta taustakuvituksia, jotka olivat digitoituja öljymaalauksia. Pelissä oli myös helpotettu vaikeustaso, joka oli suunnattu seikkailupelejä ennen kokeilemattomille pelaajille.
Pekka Pöyry
Vaikka Pöyryn musiikilliset juuret olivatkin bebopissa, oli hän aina valmis soittamaan kaikenlaista musiikkia. Tämän vuoksi Pöyry oli uransa aikana mukana hyvinkin erityylisissä kokoonpanoissa. Pöyry pysytteli yhtyeissä mieluiten taka-alalla, eikä myöskään koskaan suostunut tekemään omaa soololevyä, vaikka muutamat levy-yhtiöt häneltä sellaista toivoivat. Pöyry oli myös mukana perustamassa Akateemista Jazz Klubia, piti 1960-luvulla radiossa jazz-aiheisia ohjelmia ja kirjoitti alan lehtiin.
Moby Dick
Kirjoitustyö
On esitetty, että pakkomielteisen ja julman kapteeni Ahabin malli oli Yhdysvaltain virallisen Tyynenmeren tutkimusretkikunnan (1838–1842) johtaja Charles Wilkes, jonka laatimaa raporttia  The Narrative of the United States Exploring Expedition (1845) Melville käyttää lähteenä.
Hot Bird
Hot Bird 8 pohjautuu EADS Astrium -yhtiön Eurostar 3000 -satelliittirunkoon, joita on toiminnassa kuusi kappaletta. Se on suurin eurooppalainen tietoliikennesatelliitti painaen noin 5000 kg. Sen kärkiväli aurinkopaneelit avattuna on 45 metriä. Se on myös radiohyötykuormaltaan Eutelsatin voimakkain: siinä on 64 kappaletta Ku-taajuuskaistan transponderia. Se on kolme kertaa tehokkaampi kuin edellisen sukupolven Hot Bird-satelliitit. Satelliitin toimintaikä on 15 vuotta.
Hudson (joki)
Kulku
Hudsonin toinen osuus on leveä ja lähes tasainen. Joki virtaa maalaismaisemassa 100 kilometrin matkan. Joen pohja on mutaa, hiekkaa ja vesikasveja.
Historia
Alueen alkuperäisasukkaille algonkineille ja irokeeseille Hudson tarjosi runsaasti ravintoa. Eurooppalaisille joki on ollut tärkeä liikenneväylä 1600-luvulta alkaen. Sen varrella käytiin Yhdysvaltain vapaussodan tärkeimmät taistelut. Joki on myös ollut suosittu maisemamaalausten aihe, ja se antoi nimensä Hudson River -taidemaalarikoulukunnalle. Hudsonin suojelu oli näkyvässä osassa Yhdysvaltain ympäristöliikkeen syntyvaiheissa.
Damian Szymański
Szymański on edustanut Puolan Ekstraklasassa GKS Bełchatówia, Jagiellonia Białystokia ja Wisła Płockia. Hän on pelannut pääsarjassa 84 ottelua ja tehnyt niissä seitsemän maalia. Vuonna 2019 hän pelasi Venäjän Valioliigassa Ahmat Groznyin joukkueessa 13 ottelua. Tammikuussa 2020 hän siirtyi Kreikkaan AEK Ateenan joukkueeseen, aluksi lainasopimuksella ja heinäkuusta 2020 alkaen pysyvästi. Hän on kauden 2020–2021 loppuun mennessä pelannut Kreikan pääsarjassa 37 ottelua ja tehnyt niissä neljä maalia.
Szymański pelasi Puolan alle 20-vuotiaiden maajoukkueessa kaksi ottelua vuonna 2014. Hän pelasi Puolan A-maajoukkueessa ensimmäisen kerran syyskuussa 2018 Kansojen liigan ottelussa Italiaa vastaan. Hän pelasi vuonna 2018 neljä maaottelua mutta palasi sen jälkeen maajoukkueeseen vasta syyskuussa 2021. Kuudennessa maaottelussaan, MM-karsinnassa Englantia vastaan, hän teki lisäajalla 1–1-tasoitusmaalin.
Luettelo ammattitutkinnoista
Sosiaali-, terveys- ja liikunta-ala
Sosiaali- ja terveysalojen yhteinen ohjelma
Aunettarha
Aunettarha on Päijät-Hämeessä Padasjoella kirkonkylän lähellä sijaitseva järvi.
Maantietoa
Järven pinta-ala on 10,1 hehtaaria, se on 600 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Kesäsiirtola
Muun muassa Helsingin sosiaalivirasto jatkoi kesäsiirtoloita pienimuotoisempaa toimintaa sijoittamalla vähävaraisten perheiden koululaisia ”kesälapsiksi” maaseutukoteihin, joita oli kolmisen sataa vuonna 1994.
Gaspard Mudiso Mundla
Gaspard Mudiso Mundla S.V.D. (s. 23. joulukuuta 1940 Kenge) on kinshasankongolainen katolinen piispa. Hänet vihittiin papiksi 8. joulukuuta 1968 ja nimitettiin Kengen hiippakunnan koadjuuttoripiispaksi 13. joulukuuta 1997. Piispaksi vihkiminen seurasi 19. huhtikuuta 1998. Pääkonsekraattorina toimi Faustino Sainz Muñoz, jota avustivat Frédéric Etsou-Nzabi-Bamungwabi ja Dieudonné M'Sanda Tsinda-Hata.
Backus–Naur-muoto
Extended BNF (EBNF) on kielen laajennettu muoto. EBNF-muodosta on julkaistu ISO-standardi ISO/IEC 14977:1996. BNF-muodolla on ongelmia mikäli metasymbolit  esiintyvät määriteltävässä kielessä. Niklaus Wirth ehdotti EBNF-muotoa Communications of the ACM -lehdessä vuonna 1977.
Ylinen Tervalammi
Ylinen Tervalammi on Pirkanmaalla Ylöjärven pohjoisosissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Tervalammi on osa Sipsiönjärven-Vahojärven aluetta.
Luettelo Kalifornian maanjäristyksistä
Pohjois-Amerikan länsiosan tiedetään olevan maanjäristysherkkää aluetta. Etelä-Kaliforniassa on viimeksi tapahtunut suuri maanjäristys vuonna 1857, ja järistyksen todennäköisyys kasvaa koko ajan. Ennen tutkimattomalla alueella siellä on maaliskuussa 2017 julkaistu raportti, ja raportissa arvioidaan, että suuri järistys tapahtuisi Antelopelaakson ja Tejonin solan välisellä 160 kilometrin pituisella alueella, jossa jännitys on kasvanut.
Suomen metsätalous
Metsän rinnakkaiskäyttö
Suomessa on yleisenä tavoitteena, että metsätalouden harjoittaminen ei estäisi metsien rinnakkaiskäyttöä. Metsän rinnakkaiskäyttö tarkoittaa sitä, että metsää voidaan hyödyntää yhtä aikaa monella eri tavalla. Samaa metsää voi olla mahdollista hyödyntää yhtä aikaa esimerkiksi puuntuotantoon, marjastukseen ja virkistykseen. Virkistyskäyttäjät suosivat talousmetsiä, koska niihin pääseminen on suhteellisen helppoa kattavan metsäautotieverkoston ansiosta. Talousmetsissä on sallittu kattavammin erilaiset käyttömuodot, kuin suojelualueilla. Matkailualueilla matkailuyritykset tekevät usein metsänomistajan kanssa yhteistyötä matkailureittien suunnittelussa ja sopivat lumipeitteisten metsäautoteiden käytöstä esimerkiksi safarien järjestämiseen. Rinnakkaiskäytön monipuolisuuden vuoksi valtion talousmetsiä kutsutaan monikäyttömetsiksi.
Maria de Medeiros
De Medeiros muutti synnyinkaupungistaan Lissabonista vuonna 1984 Ranskaan, jossa hän asuu yhä. Hän opiskeli yliopistossa filosofiaa ja näyttämötaidetta. Hänen ensimmäinen elokuvaroolinsa oli portugalinkielinen Silvestre (1982). Pian kuvaan tulivat ranskankieliset filmatisoinnit, muun muassa Vertiges (1985), Nina (lyhytfilmi, 1987) ja La lectrice (1988) Vuonna 1990 hän otti ensimmäisen englanninkielisen roolinsa filmissä Henry ja June ja on sittemmin esiintynyt muiden muassa elokuvissa Pulp Fiction – tarinoita väkivallasta (1994) ja The Saddest Music in the World (2004). De Medeiros on esiintynyt elokuvarooleissa lähes vuosittain 2010-luvulle asti.
Erik Aalbæk Jensen
Erik Aalbæk Jensen (1923 Thy, Tanska – 1997 ) oli tanskalainen kirjailija pappi.
San Francisco Demons
San Francisco Demons oli lyhytaikainen ammattilaistason amerikkalaisen jalkapallon joukkue San Franciscosta, Kaliforniasta. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa.
Christopher McCandless
Alaskan odysseia
McCandless haaveili vuosia Alaskan odysseiasta, vaelluksesta Alaskassa, jossa on runsaasti koskematonta luontoa. McCandless halusi kohdata luonnon tarjoamat haasteet ja seurata henkistä ja fyysistä edistymistään. McCandless liftasi Kanadan läpi Alaskan Fairbanksiin.
Kulttuuriperintö
Televisiosarjan Millennium toisen tuotantokauden jakson ”Luminary” käsikirjoitus on saanut inspiraationsa Christopher McCandlessin tarinasta. . Samoin tarina on innoittanut Biospheren albumia Cirque ja Ellis Paulin kansanlauluja. Arcade Firen vuoden 2004 albumilla Funeral ilmestynyt kappale ”Neighborhood #2 (Laika)” on omistettu McCandlessille.
Martin Bahne
Ura ja elämä
Bahne on näytellyt TeatteriSudessa, jossa hänen osiaan olivat Cosmo Disney Philip Ridleyn teoksessa Disney Killer (1996) sekä keikarimainen Cléante Molièren näytelmässä Luulosairas (2000). Teatterikorkeakoulussa Bahne näytteli muun muassa David Edgarin Helluntaiaatossa. Aleksis Kiven klassikossa Seitsemän veljestä hänellä oli Tuomaan osa. 2000-luvun alkuvuosina Bahne teki rooleja Helsingin Svenska Teaternissa sekä Vaasan molemmissa teattereissa. Bahne on näytellyt myös Teater Mirissä Mihail Bulgakovin teoksessa Satan i Moskva. Projektori-ryhmässä hän on näytellyt tuotannoissa Janne Kuutio (2007) sekä Elmo (2008).
Adele
Adele julkaisi toisen studioalbuminsa 21 vuoden 2011 alussa. Albumi ylitti edellisen albumin menestyksen ja toi laulajalle useita palkintoja, mukaan lukien kuusi Grammy-palkintoa, kaksi Brit-palkintoa ja kolme American Music -palkintoa. 21 on myynyt Britanniassa 16-kertaisesti ja Suomessa kaksinkertaisesti platinaa. Yhdysvalloissa albumi pysyi ensimmäisellä sijalla pidemmän aikaa kuin mikään muu albumi sitten vuoden 1985, ja on saanut timanttilevyn sertifikaatin. 21 on myynyt maailmanlaajuisesti 30 miljoonaa kappaletta. Artistin kolmas albumi 25 julkaistiin vuonna 2015, ja siitä tuli myyntimenestys heti ilmestyttyään. Hänet palkittiin viidellä Grammyllä vuonna 2017. Adelen neljäs albumi 30 julkaistiin vuonna 2021, ja se nousi maailmanlaajuiseksi listaykköseksi.
Faustino Sainz Muñoz
Sainz Muñozilla oli tohtorinarvo kanonisessa oikeudessa, ja 2. heinäkuuta 2007 hän sai Aberdeenin yliopistolta kunniatohtorin arvon oikeustieteessä.
Adele
25 (2015–2020)
Toisen ja kolmannen albuminsa välillä Adele vietti kolmen vuoden ajan hiljaiseloa ja sai lapsen. Adelen kolmas albumi 25 julkaistiin marraskuussa 2015. Albumi oli suuri myyntimenestys heti ilmestyttyään. Omakohtainen albumi kertoo nuoruuden ja aikuisuuden taitekohdasta ja käsittelee jälleen myös Adelen miessuhteita.
Muurahaiskeko
Pesän perustaminen
Kun nuori kuningatarmuurahainen on paritellut muutaman kuhnurin kanssa neitsytlennollaan, se suuntaa lentonsa kohti maata ja nykii siipensä irti. Sen jälkeen kuningatar kaivaa pesän ja munii sinne. Pian syntyvät ensimmäiset työläiset alkavat rakentaa kekoa kuningattaren kaivaman kuopan päälle. Keon kasvaminen nopeutuu uusien työläisten syntyessä ja lopulta se saattaa olla useita metrejä korkea.
ISM-taajuusalue
ISM-taajuusalueet
Kansainvälisesti radiotaajuusalueita hallinnoiva Kansainvälinen televiestintäliitto (ITU) on määritellyt taajuusalueita, joita voidaan kansallisesti tähän tarkoitukseen osoittaa, sekä taajuuksia, joita ei tarvitse kansallisesti erikseen määritellä. Taajuudet on määritelty kansainvälisessä taajuusvaraustaulukossa ; (engl. pdf.zip 72,15 Mt). Määrittelyssä on alueellisia eroja. Taajuuksien käyttö ei vaadi erillistä lupaa. Muutama maa ei salli kaikkia ISM-taajuuksia.
Suomessa ITU-taajuusalueet määrittää Liikenne- ja viestintävirasto radiotaajuusmääräyksen liitteenä olevassa taajuusjakotaulukossa (pdf, 2,23 Mt).
Hämähäkkinaisen suudelma
Hurt sai elokuvasta parhaan miespääosan Oscarin, ja elokuva oli ehdolla myös muun muassa parhaasta elokuvasta. Lisäksi Hurt sai roolityöstään BAFTAn ja Cannesin elokuvajuhlilla parhaan näyttelijän palkinnon.
Oscarit
Ehdokkaana:
Mineraali
Optiset ominaisuudet
Muita optisia ilmiöitä esiintyy tietyillä mineraaleilla, ja ne tulevat usein esiin vasta hiotulla ja kiillotetulla pinnalla. Silmiinpistävyytensä ja epätavallisuutensa vuoksi niiden perusteella mineraali on usein helppo tunnistaa. Optisia ilmiöitä mineraaleilla ovat kissansilmäilmiö, tähti-ilmiö, adularisointi, aventurisointi, sateenkaari-ilmiö, labradorisointi, opalisointi, silkki-ilmiö ja luminesenssi.